钦定古今图书集成/明伦汇编/闺媛典/第038卷 > 皇清二 > 刘光祖妻董氏
## 钦定古今图书集成/明伦汇编/闺媛典/第038卷 > 皇清二 > 刘光祖妻董氏

按《安庆府志》：董氏，怀宁人，乡饮宾刘光祖妻。性温淑，孝养舅姑，奉餐必亲。姑宣氏病赢，一榻相依，尝药焚祷，七年如一日。夫出游，吴贼适陷城，执姑欲杀之。氏以身捍蔽曰：“姑老，宁杀我。” 辞气张皇，遂被重创，既仆而甦，犹策杖扶姑，夜行昼伏，逃窜得免。生平任恤喜施与，三子俱诸生。其仲沅以明经入国学。